सरकार की गलत नीतियों के कारण ही नौबत यहां तक आ गई है कि कम योग्यता वाले पदों पर भी काम करने के लिए उच्च योग्यता वाले उम्मीदवार विवश हो रहे हैं। इसी प्रकार की निराशाजनक स्थिति में हमारी युवा पीढ़ी विदेशों की ओर रुख करने के लिए विवश हो रही है और देश से बड़ी संख्या में प्रतिभाओं का पलायन होने के कारण देश प्रतिभाओं से खाली हो रहा है। कम योग्यता वाले पदों के लिए वकील, इंजीनियर, एम.बी.ए. तथा पीएच.डी. जैसी उच्च योग्यता वाले उम्मीदवारों द्वारा आवेदन करने के लिए विवश होना कोई अच्छा संकेत नहीं है। अत: देश में रोजगार के अधिक अवसर पैदा करना आवश्यक है ताकि देश में तैयार हो रही प्रतिभाओं का सही उपयोग हो सके और दूसरे देशों को हमारी प्रतिभा का पलायन रुके।—विजय कुमार